
I. INTRODUCERE

Strategiile de dezvoltare fac posibilă coordonarea activă a proceselor de dezvoltare care au loc in teritoriu, luarea in considerare a caracteristicilor locale, a schimbărilor din mediul exterior şi fac posibilă abordarea proactivă, realizată într-un mod inovativ, a proceselor de dezvoltare teritorială.
 În România conceptul de strategie de dezvoltare locală şi-a găsit, cel puţin până în prezent, o aplicabilitate practică redusă pentru cei implicaţi în procesele de dezvoltare comunitară. Acest concept este utilizat tot mai des în literatura de specialitate. 
Chiar şi aici se poate observa o anumită rezervă faţă de acesta, rezervă datorată probabil unor obişnuinţe rămase din perioada în care dezvoltarea locală nu era coordonată la nivel local, pe baza unei strategii care să diferenţieze diferite alternative de dezvoltare, ci încadra comunităţile într-un plan general de dezvoltare elaborat la nivel central. 
Mai mult, în acest plan general de dezvoltare se fixau obiective de atins şi nu se gândea în termeni de programe care urmau să fie implementate şi care necesitau o abordare multidimensională a problemei vizate. 
Elaborarea strategiilor de dezvoltare locală şi micro-regională reprezintă unul din paşii cei mai importanţi care susţin procesele de dezvoltare locală şi micro-regională. 
În esenţă, acest tip de strategie clarifică pe termen mediu şi lung care sunt direcţiile şi domeniile spre care se orientează efortul de dezvoltare al comunităţii. 
Strategiile de dezvoltare locală sunt caracterizate de cel puţin şapte trăsături care le recomandă managerilor de la nivel local responsabili cu acest domeniu. Cele şapte caracteristici ale strategiilor sunt următoarele: imagine asupra viitorului, creativitate, flexibilitate, activitate, create pentru acţiune, orientare spre schimbare, orientare spre un câştig durabil. 
Prin prima caracteristică se înţelege că strategia este elaborată având în vedere viitorul regiunii pentru care aceasta este destinată. Astfel, strategia este parte a gândirii pe termen lung asupra viitorului regiunii în cauză. 
Creativitatea vizează faptul că prin intermediul strategiei sunt prezentate alternativele, posibilele scenarii de dezvoltare gândite astfel încât să se ia în considerare cât mai mult din potenţialul de dezvoltare al regiunii. 
Caracterul flexibil al strategiilor de dezvoltare locală vine n sprijinul faptului că acestea avantajează sisteme care se adaptează în permanenţă condiţiilor externe şi modificării situaţiei interne. 
O strategie nu doar reacţionează la schimbări, prin faptul că ia în considerare influenţele diferiţilor factori interni şi/sau externi ai regiunii ţintă, dar conţine si elemente proactive, construind posibile planuri şi programe ce urmează a fi aplicate pentru diferite situaţii ce ar apare pe parcurs. 
Principiul acţiunii care stă la baza unei strategii de dezvoltare se datorează faptului că ea este compusă de programe, a căror aplicare implică acţiune concretă direcţionată spre îmbunătăţirea situaţiei regiunii ţintă. 
Orientarea spre schimbare reiese din faptul că strategiile urmăresc elaborarea unui pachet de programe care, odată implementate, să ducă la schimbare pe plan social, la o mai bună valorificare a potenţialului local, precum şi orientarea activităţilor de dezvoltare în concordanţă cu procesele înregistrate pe plan local. 
O ultimă caracteristică ar fi aceea că scopul planificării strategice este orientat spre atingerea unei dezvoltări durabile. Conceptul de dezvoltare durabilă a devenit tot mai important în ultimii ani odată cu evaluările finale realizate pentru multe programe internaţionale orientate spre susţinerea dezvoltării locale. 
Au existat multe situaţii in care, odată cu incheierea acordării ajutorului internaţional, comunităţile care au constituit grupul ţintă ale acestor programe nu au reuşit, în multe cazuri, să-şi menţină nivelul de dezvoltare atins deja, necum să înregistreze o creştere. 
În consecinţă, dezvoltarea durabilă a devenit o componentă importantă a strategiilor de dezvoltare locală şi regională, iar programele de dezvoltare locală propuse finanţatorilor internaţionali sunt evaluate în funcţie şi de această caracteristică.
În procesul elaborării şi implementării strategiilor de dezvoltare locală sunt implicaţi următorii actori de pe plan local:
 • administraţia publică locală, 
• comunitatea locală, 
• firme private, 
• reprezentanţii societăţii civile. 
Implementarea cu succes a proiectelor de dezvoltare comunitară presupune parteneriatul între actorii mai sus menţionaţi. 
Un rol aparte îl are însă administraţia publică locală, care participă atât în faza de elaborare dar şi în cea de implementare a iniţiativelor de dezvoltare locală. 

Prezentul document prezinta strategia de dezvoltare locala (SDL) a comunei Cornetu  pentru perioada 2022 – 2027, strategie elaborata in scopul dezvoltarii zonei din punct de vedere ecomomic si social, printr-o mai buna valorificare a resurselor locale, atragerea investitiilor si investitorilor, revigorarea si conservarea traditiilor, crearea si reabilitarea infrastructurilor de tip urban si valorificarea pozitiei geografice, in concordanta cu protejarea mediului inconjurator. 
O parte a documentului include o prezentare generala a comunei Cornetu care se refera la date geografice si elemente de istorie a localitatii cealalta parte a documentului include o abordare a principalelor domenii ale dezvoltarii comunei Cornetu : - Agricultura, silvicultura si dezvoltare rurala - Infrastructura si mediu - Economic - Turism - Educatie si cultura - Resurse umane. Viziunea dezvoltarii comunei Cornetu a fost conturata pe baza reunirii in cadrul unei imagini unitare a obiectivelor generale specifice domeniilor abordate. 
Aceasta viziune va fi transpusa in practica prin intermediul planurilor de masuri pentru perioada 2014 – 2020, elaborate pentru fiecare domeniu in parte, care includ : obiectivele operationale, incadrarea in timp si indicarea principalelor surse potentiale de finantare. 
Dezvoltarea durabila este conceputa ca menţinerea posibilităţilor si condiţiilor de viata pentru generaţiile viitoare, in special a resurselor naturale regenerabile, cel puţin la nivelul celor existente pentru generaţiile actuale, si reducerea factorilor de mediu afectaţi de poluare. 
Elementul central al conceptului de dezvoltare durabila este reprezentat de interacţiunea dintre populaţie, progres economic si potenţialul de resurse naturale, evidenţiindu-se ca probleme esenţiale: optimizarea raportului nevoi –resurse, obiective de atins, mijloace necesare, pe baza compatibilităţii lor reciproce in timp si spaţiu. 
Obiectivul general al dezvoltării durabile este de a găsi un optim de interacţiune si compatibilitate a patru sisteme:economic, uman, ambiental si tehnologic, intr-un proces dinamic si flexibil de funcţionare. 
Nivelul optim corespunde acelei dezvoltări de lunga durata care poate fi susţinuta de către cele patru sisteme. 
Pentru ca sistemul sa fie operaţional, este necesar ca aceasta susţinere sau viabilitate sa fie aplicata in toate subsistemele ce formează cele patru dimensiuni ale dezvoltării durabile – plecând de la energie, agricultura, industrie pana la investiţii, aşezării umane si biodiversitate. 
Cerinţele minime pentru realizarea dezvoltării durabile includ: redimensionarea creşterii economice, având in vedere accentuarea laturilor calitative ale producţiei; eliminarea sărăciei in condiţiile satisfacerii nevoilor esenţiale – loc de munca, hrana, energie, apa, locuinţa si sănătate; asigurarea creşterii populaţiei la un nivel acceptabil(reducerea creşterii demografice necontrolate); conservarea si sporirea resurselor naturale, întreţinerea ecosistemelor, supravegherea impactului dezvoltări economice asupra mediului; reorientare tehnologica si punerea sub control a riscurilor acesteia; descentralizarea formelor de guvernare, creşterea gradului de participare la luarea deciziilor privind mediul si economia. 
Dezvoltarea durabila nu este un scop in sine, ci un mijloc pentru a stimula progresul tehnic si economic, prin distribuirea mai echitabila a efectelor sale asupra generaţiilor prezente si viitoare.    
Strategia de dezvoltare locala a comunei Cornetu pentru perioada 2022 – 2027, este realizata pentru o perioada de 5 ani si urmareste dezvoltarea durabila prin valorificarea potentialului local pentru a fi in concordanta cu obiectivul strategic al Strategiei Nationale pentru Dezvoltare Durabila a României - Orizonturi 2013-2020-2030, respectiv „Orizont 2020: Atingerea nivelului mediu actual al tarilor Uniunii Europene la principalii indicatori ai dezvoltarii durabile”, constituindu-se intr-un instrument de planificare a obiectivelor care reflecta nevoile actuale ale comunitatii si atingerea acestora in viitor.    
  Baza legala : 
Strategia de la Lisabona a Comisie Europene revizuita 
 Strategia Europeana de Ocupare
 Noua Strategie de Sanatate a Comunitatii Europene 
 Carta Sociala Europeana revizuita 
  Carta Drepturilor Fundamentale in Uniunea Europeana 
  Directiva pentru Tratament Egal Directiva pentru Securitate Social 
  Tratatul de Aderare a Romaniei si Bulgariei la Uniunea Europeana - 2005 
    Strategia Nationala pentru Dezvoltare Durabila a României Orizonturi 2013- 2020-2030 
   Programul de guvernare 
    Programele Operational Sectoriale 
    Programul Operational Regional 




CAPITOLUL I 
Monografia comunei Cornetu

1.1. Scurt istoric
Inainte de  urcarea lui Mihai Viteazul pe  tronul Tarii Romanesti, exista pe campul dintre Arges si Sabar o asezare numita Măicănești, cu populatie formata din moșneni (țărani liberi cu pământ). În timpul domniei lui Mihai Viteazul mulți dintre aceștia și-au pierdut libertatea si pământul, devenind "rumâni" (iobagi).
	În vremea lui Matei Basarab mulți țărani au fugit de pe mosii, iar cei carea u rămas și aveau pământ au început să și-l vândă pentru a supraviețui.
	În anii 1640 si 1671 sunt pomeniți boierii acelei vremi carea u cumpărat "funiile" de pământ ale țăranilor∶ Manu Negustoru, Ghiora Căpitan si Stroe Leordean.
	Părăsirea localităților de  către măicăneșteni a determinat pe boierii ce cumpăraseră "funiile" țăranilor sa aducă oameni de peste Carpați pentru a-și asegura brațe de muncă. Noii veniți și-au făcut locuințele undeva in vest de vechea vatră a satului Măicănești, lângă o pădure de corni, de unde a provenit si noua denumire a satului – Cornetu.
	Pământurile din Cornetu au fost stăpânite de-a lungul timpului de mai mulți boieri, ca∶ State Postelnicu, Stânca Leordeanu, Safta Crețulescu, Micșunescu, Nicolae Glogoveanu, Alecu Ghica.
	În anul 1864 o parte din țărani au fost împroprietăriți de Cuza, însă cei mai mulți, rămași fără pământ, munceau pe mișia boierului Marinescu-Bragadiru. 
	În anul 1898 comuna Cornetu avea o suprafață de 521 hectare, cu o populație de 1222 locuitori, care trăiau în 248 de case.
	Exista o biserică cu hramul Cuvioasa Paraschiva, o școală mixtă, frecventată de 21 de elevi.
	Majoritatea locuitorilor din Cornetu se ocupau cu agricultura, existând doar 5 meseriași si 10 liber-profesioniști.
	Comerțul era făcut de doi cârciumari si un hangiu.
	În anul 1908 urmașii boierului Marinescu-Bragadiru continuau să stăpânească pământuri în Cornetu.
	Preotul Dumitru Turcu, "fiu al comunei Cornetu a fost ales senator din partea Partidului Țărănesc, începând cu anul 1927, remarcându-se prin interpelări si luări de cuvânt potrivnice patriarhului Miron Cristea.
	Străbunicul preotului Turcu, Dinu Turcu, s-a aflat în fruntea oamenilor din Cornetu si Buda, participanți la revoluția din 1821 condusă de Tudor Vladimirescu.
	Cornățenii au luptat în cele două războaie mondiale, mulți dintre ei căzând la datorie pe câmpul de luptă.
	După instaurarea regimului comunist, țăranii au fost nevoiți să-și dea pământurile la C.A.P., în anul 1967 aceste terenuri însumând 972 hectare din cele 1039 hectare cat avea întreaga comună.
	Conform noii legi administrative, comuna Cornetu a fost integrata in raionul V.I.Lenin, pentru ca ulterior, după alte modificări ale legislației în domeniu, să facă parte din Sectorul Agricol Ilfov.
Comuna a aparţinut judeţului Giurgiu în perioada 23 ianuarie 1981 şi 2 decembrie 1985, apoi a aparţinut Sectorului Agricol Ilfov în perioada 2 decembrie 1985 şi 12 aprilie 1996.
	În prezent comuna Cornetu are în componență două sate∶ satul Cornetu si satul Buda.
	Distanța față de municipiul București este de 11 km, iar față de cel mai apropiat oraș, Bragadiru, este de 1 km.
	Comuna Cornetu este amplasată în partea de SV a capitalei țării, de o parte și de alta a DN6, șos.București-Alexandria.
	Cele câteva zeci de ani care au trecut şi-au lăsat amprenta peste comuna noastră, iar Cornetu începe să arate ca o comună europeană, fiind  o localitate bogată şi cu mari perspective datorită poziţionării geografice.
Suprafața totală a comunei Cornetu este de 1712 hectare. 
Comuna Cornetu are un total de 1924 de gospodării dintre care 21 de
blocuri ce însumează un număr de 528 de apartamente in 21 de blocuri si  45 de vile cu un număr de 180 de apartamente, restul de 1070 fiind reprezentat de case cu teren şi anexe.
Din punct de vedere economic, sectorul primar, agricultura, continuă să ocupe o pondere însemnată. Predomină cultura porumbului, grâului si floarea-soarelui.
La o depărtare de 1 km față de vestul comunei se află lacul de acumulare Argeș, în suprafață de 321 hectare. 
La Recensământul Populaţiei şi al Locuinţelor din luna octombrie 2011 populaţia stabilă a comunei Cornetu era de 6324 de locuitori dintre care 5662 etnici romani, 6 etnici turci, 357 etnici romi şi 4 din alte etnii.
Comuna Cornetu are o rețea de apă potabilă și canalizare, energie electrică și reșea de gaze naturale.
În localitate funcționează o școală generală, un dispensar medical, 3 gradinițe, 3 cabinete stomatologice, o farmacie, oficiu postal, post de politie.
De la data de 1.10.2006 in localitate funționează Judecătoria Cornetu.
1.2. Aşezarea geografică

Hartă rutieră Regiunea Bucureşti -Ilfov 

Comuna Cornetu este situată în  V-SV regiunii Bucureşti - Ilfov, la 17 km SV de Municipiul Bucureşti, de o parte și de alta a DN6, pe malul râului Argeș, repsectiv pe malul lacului de acumulare Mihăilești – Cornetu. 
 Comuna aparţine administrativ judeţului Ilfov, învecinându-se la NE cu orașul Bragadiru, la NE-E cu satul Vârteju (oraș Măgurele), la E-SE cu satul Pruni (oraș Măgurele), la S cu cu satul Popești (oraș Mihăilești), peste râul Argeș, la V cu satul Drăgănescu (oraș Mihăilești),  la V-NV cu lacul Mihăilești-Cornetu, pe amplasamentul fostului sat Ordoreanu si la NV cu satul Ordoreanu-Nou, rezultat din relocarea locuitorilor satului Ordoreanu.  
Relieful orizontului local se încadrează în cel de câmpie cu văi largi, ale râurilor Sabar şi Argeş din Câmpia Vlăsiei. Clima este temperat-continentală, cu veri caniculare şi secetoase şi cu vânturi puternice din est (crivăţul). Râurile care străbat teritoriul comunei – Argeşul şi Sabarul – formează o luncă largă cu maluri joase. 
Vegetaţia este reprezentată de pădurile de şleau de câmpie cu stejar (Quercus robur), salcie, plop, arbuşti. Fauna s-a redus numeric datorită extinderii zonei arabile şi a celei locuite, fiind reprezentată de iepuri, vulpi, căprioare, rozătoare şi păsări. Solurile sunt fertile din clasa molisolurilor, cernoziomuri şi soluri aluvionare de luncă.
	Fauna cuprinde o varietate mare de specii: cerbul lopătar, mistreţul, căpriorul, lupul, vulpea, veveriţa şi rar pisica sălbatică.
Dintre păsări specifice sunt: fazanul (Phasianmus colchicus), sitarul (Scolopax scolopax), ciocârlia de pădure (Lulula arborea), privighetoarea (Luscinia megarhynchos), şi ciocănitoarea (Dendrocops medius).
Vegetaţia ierboasă adăposteşte iepurele (Lepus europaeus), dihorul (Putorius putorius), nevăstuica (Mustela nivalis) şi prepeliţa (Coturnix coturnix) .
	Vegetaţia de luncă oferă adăpost multor păsări: raţa mare (Anas platyrhyncas), raţa cârâitoare (Anas querquedula), gâsca (Ardea purpurea), lişiţa (Fulica atra) şi vidra (Lutra lutra).
În ape se găsesc: bibanul (Perca fluviatilis), crapul (Cyprinus carpio), somnul (Silurus glanis), ştiucă (Esox lucius).
   Solurile sunt fertile, din clasa argiluvisoluri; acestea au ca diagnostic orizontul ( B+) îmbogăţit în argilă migrată care formează pelicule cu feţele verticale şi orizontale ale agregatelor structurale.
În condiţiile prezentate, în solul brun–roşcat are loc un proces de bioacumulare relativ activă, dar orizontul humifer este mai subţire şi mai sărac în humus.
Procedele de alterare a mineralelor şi argilizarea sunt intense.
În lungul văilor principale s-au format soluri de luncă.

1.3 Populaţia şi evoluţia aşezării
	Comuna Cornetu este alcătuită din satele Cornetu şi Buda   şi se întinde în prezent pe o suprafaţă de 1669 ha din care 855 ha teren agricol (arabil, livezi, pomi, vii, păşuni, fâneţe), restul suprafeței fiind acoperit de curți și construcții.
	Reţeaua de străzi şi drumuri însumează 66 de artere în lungime de 36,5 km. Reţeaua are o structură radial-inelară.
	Artera principală, care străbate axial comuna pe direcţia est-vest, este DN 6, în lungime de 2,8 km.
Importanţa economică pe care a avut-o odinioară se reflectă şi pe plan demografic. De la 5024  locuitori în anul 2001, populaţia comunei a crescut la 6324  locuitori in anul 2011. 	
	La data de 1 iulie 2015 , potrivit informaţiilor furnizate de Institutul National de Statistică – Direcția Județeană de Statistică Ilfov, populaţia a fost de 5754 locuitori dintre care 2800 bărbaţi şi 2954 femei. Populaţia activă este de aproximativ 75% . 
Populaţia comunei a înregistrat o creştere mică, în medie 200 de locuitori la fiecare doi ani.  Densitatea este cuprinsă între 1,9 şi 2,1 locuitori / m2. 
În 2006 s-a ajuns la 2000 de familii, si de atunci numarul locuitorilor a fost intr-o continua urcare, creştere explicată de formarea familiilor tinere şi de întoarcerea în comună a unor familii care şi-au construit case de vacanţă. 
Locuitorii sunt de confesiune creştini ortodocşi  90 % , restul fiind catolici şi Martorii lui Iehova. 
Populaţia de sex masculin reprezinta 46% , iar cea de sex feminine 54%. Datele statistice indica un numar mai mare al populatiei varstnice feminine care are speranta de viata de 72  de ani pentru femei si de 65 de ani pentru barbati.
În condiţiile în care în Bucuresti se manifesta o acută criză de locuinţe, iar chiriile erau mari, mulţi dintre cei veniţi în căutarea unui loc de muncă s-au stabilit aici, lucrând în Bucuresti sau chiar în Cornetu, care, la rândul său, a cunoscut o importantă dezvoltare industrială. 








CAPITOLUL II
OBIECTIVE DE DEZVOLTARE STRATEGICĂ

A. Dezvoltarea comunei Cornetu in contextul programatic specific Cadrului Financiar Multianual 2022-2027
Corelarea SDL Cornetu  cu documentele strategice elaborate la nivel judetean, regional, national si european
La nivelul judeţului Ilfov există o Strategie de Dezvoltare in cadrul careia sunt identificate patru obiective strategice la nivel judeţean:
· Consolidarea competitivităţii ilfovene în contextul vecinătăţii cu municipiul Bucureşti
· Creşterea calităţii vieţii pentru rezidenţii judeţului Ilfov
· Asigurarea unui grad de mobilitate şi accesibilitate ridicat pentru rezidenţii şi mediul de afaceri din judeţul Ilfov
· Creşterea capacităţii instituţionale în vederea îmbunătăţirii calităţii şi promptitudinii procesului administrativ
Aceste patru obiective strategice se regăsesc şi în strategia de dezvoltare a comunei Cornetu prin direcţiile de acţiune şi proiectele propuse pentru perioada 2022 – 2027.
În ceea ce priveşte obiectivul strategic judeţean „Consolidarea competitivităţii ilfovene în contextul vecinătăţii cu municipiul Bucureşti”, la nivelul SDL Cornetu există obiectivul strategic de dezvoltare DEZVOLTAREA ECONOMICĂ A LOCALITĂŢII care are drept obiectiv general Creșterea nivelului competitivității agenților economici din comuna Cornetu. 
Obiectivul strategic judeţean „Creşterea calităţii vieţii pentru rezidenţii judeţului Ilfov” este îndeplinit prin mai multe obiective şi direcţii de acţiune din cadrul SDL Cornetu, cum ar fi: „Creşterea accesibilităţii şi mobilităţii locuitorilor comunei”, „Îmbunătăţirea calităţii şi protecţia mediului înconjurător”, „Îmbunătățirea calității vieții locuitorilor comunei Cornetu prin dezvoltarea unor servicii publice moderne”.
Obiectivul strategic I. DEZVOLTAREA STRUCTURALĂ  A LOCALITĂŢII  cuprinde Obiectivul strategic DEZVOLTAREA INFRASTRUCTURII. Acesta are, la rândul său, drept obiectiv „Creşterea accesibilităţii şi mobilităţii locuitorilor comunei”, care răspunde obiectivului strategic judeţean nr. 3, respectiv „Asigurarea unui grad de mobilitate şi accesibilitate ridicat pentru rezidenţii şi mediul de afaceri din judeţul Ilfov”.
Obiectivul strategic judeţean nr. 4 „Creşterea capacităţii instituţionale în vederea îmbunătăţirii calităţii şi promptitudinii procesului administrativ” se regăseşte în cadrul SDL Cornetu, la obiectivul strategic DEZVOLTAREA SOCIALĂ A LOCALITĂŢII si  ADMINISTRAŢIA PUBLICĂ.
Strategia Naţională de Dezvoltare Regională, document realizat de Ministerul Dezvoltării Regionale şi Administraţiei Publice, cuprinde şapte priorităţi de dezvoltare, după cum urmează:
1. Dezvoltare urbană integrată
2. Îmbunătăţirea eficienţei energetice în sectorul public şi rezidenţial
3. Dezvoltarea infrastructurii de importanţă regională şi locală
4. Promovarea incluziunii sociale şi reducerea gradului de sărăcie
5. Îmbunătăţirea mediului economic de importanţă regională şi locală
6. Dezvoltarea durabilă a turismului
7. Îmbunătăţirea condiţiilor de mediu la nivel regional şi local

Toate aceste priorităţi se regăsesc în SDL Cornetu, mai puţin primul, deoarece acesta face referire la dezvoltarea urbană, în condiţiile în care localitatea Cornetu aparţine mediului rural, în felul următor:
1. Îmbunătăţirea eficienţei energetice în sectorul public şi rezidenţial - Obiectivul de dezvoltare DEZVOLTAREA STRUCTURALĂ LOCALITĂŢII, are printre direcţiile de acţiune „Îmbunătăţirea eficienţei energetice în sectorul public şi privat”;
2. Dezvoltarea infrastructurii de importanţă regională şi locală - Obiectivul de dezvoltare I. DEZVOLTAREA STRUCTURALĂ LOCALITĂŢII, DEZVOLTAREA INFRASTRUCTURII are drept direcţii de acţiune şi  „Modernizarea rețelei de drumuri publice”;
3. Promovarea incluziunii sociale şi reducerea gradului de sărăcie - Obiectivul de dezvoltare DEZVOLTAREA SOCIALĂ A LOCALITĂŢII,. PROTECŢIE SOCIALĂ are ca obiectiv specific „Îmbunătăţirea serviciilor sociale oferite cetăţenilor” şi printre direcţiile de acţiune „Protejarea categoriile sociale defavorizate”, „Protejarea grupurilor sociale aflate în risc de excluziune socială”, „Consolidarea structurilor de implementare a strategiei naţionale la nivel judeţean de îmbunătăţire a situaţiei romilor”;
4. Dezvoltarea durabilă a turismului - Obiectivul de dezvoltare. DEZVOLTAREA ECONOMICĂ A LOCALITĂŢII, are obiectivul specific „sprijinirea agenţilor economici din domeniul turistic” şi următoarele direcţii de acţiune: „Promovarea agroturismului în zonele rurale ale oraşului”, „Promovarea turismului de week-end”, „Reabilitarea infrastructurii rutiere pentru a facilita accesul la obiectivele turistice”, „Promovarea obiectivelor şi atracţiilor turistice”, „Promovarea obiceiurilor tradiţionale ca atracţii turistice”;
5. Îmbunătăţirea condiţiilor de mediu la nivel regional şi local - Obiectivul de dezvoltare I. DEZVOLTAREA STRUCTURALĂ LOCALITĂŢII, PROTECŢIA MEDIULUI ÎNCONJURĂTOR are drept obiective specifice „Îmbunătăţirea calităţii mediului înconjurător” şi „Protecţia mediului înconjurător”.

B. Definirea obiectivelor strategice de dezvoltare ale comunei Cornetu in perioada 2022 – 2027

 DEZVOLTAREA STRUCTURALĂ A LOCALITĂŢII
Obiective generale: 
Creşterea accesibilităţii şi mobilităţii locuitorilor comunei
Îmbunătăţirea calităţii şi protecţia mediului înconjurător

I.1. DEZVOLTAREA INFRASTRUCTURII
Obiectiv Specific
Creșterea gradului de acces la infrastructura publică
Directii de actiune
Extinderea sistemului de alimentare cu apă și canalizare
Modernizarea rețelei de drumuri publice
Modernizarea si eficientizarea rețelei de iluminat public
Modernizarea sistemului de gestionare a deșeurilor
Extinderea rețelei de gaze naturale
Îmbunătăţirea eficienţei energetice în sectorul public şi privat

Infrastructură rutieră
- menţinerea în stare de viabilitate a reţelei de drumuri prin reparare, întreţinere curentă şi periodică, reparaţii capitale şi modernizări;
- conectarea tuturor cartierelor comunei Cornetu, la reţeaua de transport în comun regională;
- sporirea măsurilor de siguranţa circulaţiei şi confortului participanţilor la trafic;
- îmbunătăţirea serviciilor oferite de administratorul reţelei de drumuri;
- dezvoltarea şi introducerea unei strategii de gestionare şi întreţinere a reţelei de drumuri publice;
- dezvoltarea unor servicii specifice mentenanţei drumurilor
		Comuna Cornetu  este amplasata tangent la inelul de centură al Capitalei, spre exteriorul acestuia. Şoseaua de centură a fost realizată la sfârşitul secolului XIX, odată cu sistemul de fortificaţii al Bucureştiului (arh. Militar Henri Alexis Brialmont). În prezent, acest drum necesită ample lucrări de reabilitare şi modernizare. A devenit impropriu ca dimensiuni şi amenajare pentru stadiul actual.
	Alcătuirea structurii reţelei de circulaţie, organizarea desfăşurării traficului rutier, circulaţia generală, dotările principale actuale de circulaţie, amplasarea principalelor intersecţii şi a parcajelor necesita o serie de măsuri şi de reglementări pentru optimizarea circulaţiei în cadrul satelor componente ale comunei şi a legăturilor în teritoriu, tinand cont de disfuncţionalitatile existente la nivelul retelei de dumuri.
Realizarea dezvoltarii infrastructurii rutiere are la baza Asfaltarea, Reabilitarea si  Modernizarea rețelei de drumuri publice.
Pe aceasta directie se actioneaza prin mai multe proiecte:
1) Reabilitare si modernizare  strada Crinului  – proiect  in valoare de 10.370.464,51 lei, propus spre finantare in Programul National de Investitii "Anghel Saligny",
2) Amenajare acostamente, rigole, trotuare si spatii verzi Sos.Alexandriei, sat Buda, Reabilitare si modernizare strada Livezi, 
3) Amenajare bretea de legătură între strada Școlii si strada Răsăritului, 
4) Amenajare bretea de legătură între strada Rărăsitului si strada Trandafirilor, 
5) Amenajare bretea de legătură între strada Trandafirilor si strada Taberei, 
6) Modernizare str.Taberei, Islazului, Macesului, Trandafirilor in comuna Cornetu, judetul Ilfov,
7) Modernizare DE35;
8) Modernizare DE28/4;
9) Modernizare DE 28/2 CASTANILOR;
10) Modernizare DE 28/23;
11) Modernizare 15/33;
12) Amenajare intersectie DC 103 (STR.TABEREI) CU DN6 (SOS.ALEXANDRIEI).

Infrastructura de utilități

a. Reţeaua de alimentare cu apă
Situatie existenta in Comuna Cornetu:
În prezent, în comuna Cornetu există o rețea de alimentare cu apă funcțională, insa in mare parte populația utilizeaza in continuare resursele de apă prin intermediul unor puțuri individuale.



Pe teritoriul administrativ al comunei Cornetu furnizorul serviciilor de
distributie a apei potabile si de colectare a apelor uzate este Compania de Apa-Canal Ilfov.


c. Reţele electrice
Străzile din comuna Cornetu sunt electrificate, iluminatul public fiind asigurat cu corpuri de iluminat cu becuri  cu leduri pe aproximativ 65% din strazile comunei. 

d. Gazele naturale
Precizăm că în proporţie de 85% sunt realizate reţele stradale de distribuţie a gazelor naturale, urmând ca în perioada imediat următoare să se extindă la nivelul întregii comune. Acest lucru se datoreaza faptului ca in ultimii ani au aparut un numar considerabil de strazi noi.
In acest moment se lucreaza la un ’’Program de imbunatatire a eficientei energetice’’ care sa includa masuri de reducerea a consumului energetic( gaze, energie electrica, combustibil, etc, in conformitate cu prevederile Legii nr. 121/2014 cu completarile ulterioare prin Legea nr. 160/2016.

e. Reţele de telefonie
Comuna Cornetu este conectată la reţelele naţionale şi internaţionale de telefonie prin cablu de fibră optică, fapt ce permite o bună comunicare .

 Infrastructura  transporturilor
Comuna Cornetu este străbătută de Drumul national 6. 
In aceasta zona  functioneaza in prezent o  linie de maxi-taxi (505 – ce are traseul de la Mihăilești  până la Stadionul Ghencea) si o linie autobuz (421 – ce are traseul de la str.Constructorului – Comuna Cornetu pana la str.13 Septembrie, Sector 5 Bucuresti),  asigurându-se transportul populaţiei la locurile de muncă - unităţi de invăţământ, sanitare, cât şi către Bucureşti. Situaţia infrastructurii rutiere în comuna Cornetu a fost intotdeauna un punct de interes ridicat pentru autorităţilor publice locale, astfel s-au facut intotdeauna demersuri pentru modernizare, confruntându-se în acelaşi timp şi cu problema extinderilor repetate ale spaţiului locuibil, fie prin prelungirea străzilor existente, cât şi prin construirea de noi strazi pentru noile cartiere. Reţeaua stradală este dispusa pe sate astfel :

SATUL   CORNETU  ,  cu urmatoarele  strazi:
		Sos.ALEXANDRIEI 

	Aeroportului

	Taberei 

	Panselelor

	Gladiolelor

	Zorelelor

	Bujorului

	Livezi

	Crinului 

	Daliilor

	Lalelelor 

	Garoafei 

	Flacara

	Sbt. Stanciu Gheorghe

	Stejarului

	Zavoiului	

	Constructorului

	Cornilor

	Rasaritului

	Trandafirilor 

	Pinului

	Macesului

	Islazului

	Crizantemelor

	Bradului

	Codrilor

	Salcamilor

	Teiului

	Lacului

	Apusului

	Luncii

	Pescarusilor 

	Zenitului

	Curcubeului

	Amurgului

	Plopilor

	Barajului

	Stadionului

	Salciei 

	Socului

	Levantica

	Galbenele

	Alunis

	Molidului

	Castanilor

	Nucului

	Fagului

	Podului 

	Ciocarliei

	Pescari

	Parcului 

	Intr. Venus

	Intr. Rozelor

	Intr. Saturn

	Magnoliei

	Orhideelor

	Intr. Rasaritului






SATUL BUDA, cu urmatoarele strazi:

	Sos. Alexandriei  (DN6)

	Podisor

	Aleea Podisor 

	 Bujorului

	Scolii

	Zorilor

	Merilor

	Arges

	Aviatiei

	Aeroportului




Astfel in momentul de fata se doreste ca locuitorii comunei Cornetu sa aiba parte de un transport civilizat  asa cum i se pretinde unei localitati europene,
 Pentru aceasta, Comuna Cornetu s-a constituit membra a Asociatiei de Dezvoltare Intercomunitara pentru Transport Public Bucuresti Ilfov, care se va ocupa sa existe servicii regulate de transport public de persoane cu autobuzele între unităţile administrativ-teritoriale în zona metropolitană  București si va asigura satisfacerea următoarelor cerinţe și nevoi de utilitate publică  ale comunităţii și anume:
a) satisfacerea cu prioritate a necesităţii de transport a populaţiei, a personalului instituţiilor publice și a personalului operatorilor economici din aceasta zonă ; 
b) îmbunătăţirea siguranţei rutiere, protecţia mediului și asigurarea calităţii serviciilor regulate de transport public de persoane cu autobuzele între unităţile administrativ-teritoriale în zona metropolitană  București;
c) deplasarea în condiţii de siguranţă , confort și cu asigurarea persoanelor transportate prin poliţe de asigurare;
d) accesul egal și nediscriminatoriu al operatorilor de transport la serviciile regulate de transport public de persoane cu autobuzele între unităţile administrativ-teritoriale în zona metropolitană  București;
e) optimizarea funcţionării serviciilor regulate de transport public de persoane cu autobuzele între unităţile administrativ-teritoriale în zona metropolitană  București, prin asigurarea unui cadru unitar, concurenţial, normal, dinamic și loial. 
Incepand cu 1 ianuarie 2019, liniile preorășenești devin rute regionale. Vor fi modificate liniile de transport din București și Județul Ilfov
De la această dată, liniile preorășenești care asigură transportul călătorilor vor fi reorganizate, devenind linii regionale, cu indicative noi și cu trasee modificate.
         Astfel, va fi adăugată litera „R” înaintea numărului de linie și vor fi atribuite numere noi. STB SA va opera 27 de rute regionale, cu șase linii în plus față de cele 21 actuale, iar parcul auto va crește, de la 49 de autobuze în prezent, la 112. 
Incepand cu 01.01.2019 in comuna Cornetu circula o linie de transport regional:
 
	

	TRASEU Bucuresti > Cornetu
                                 R 421


	NR.CRT.
	STATIA

	1. 
	TERMINAL RATB GHENCEA 

	2. 
	CIMITIRUL GHENCEA

	3. 
	CALEA 13 SEPTEMBRIE 

	4. 
	PTA 13 SEPTEMBRIE

	5. 
	TRAMBITEI

	6. 
	MANEA SERBAN

	7. 
	TACERII

	8. 
	DEPOUL  ALEXANDRIA

	9. 
	TEIULUI

	10. 
	PENITENCIARUL RAHOVA

	11. 
	ALBOTESTI

	12. 
	GLADIOLELOR

	13. 
	CELOFIBREI

	14. 
	SMARDAN

	15. 
	PECO

	16. 
	POD CENTURA

	17. 
	FABRICA DE MEDICAMENTE

	18. 
	DUMBRAVENI

	19. 
	GRIVITEI

	20. 
	PRIMARIA BRAGADIRU

	21. 
	 CORNETU



II.EDUCAŢIE
Obiectiv specific: Imbunatatirea infrastructurii si a actului educational
Şi în ceea ce priveşte şcolile, situaţia s-a schimbat foarte mult. Dacă în trecut frecventau cursurile doar copiii din familiile înstărite, acum sunt înscrişi aproximativ  515 elevi la Şcoala gimnaziala nr.1 Cornetu, iar la cele 3 grădiniţe merg 159 copii.
Grădiniţele din comuna Cornetu asigură iniţierea copiiilor în viaţa socială, venind în ajutorul părinţilor, atât prin programul de funcţionare cât şi prin programe educative complexe, stimulând imaginaţia şi memoria copiiilor.
Şcolile care asigură pregătirea şi învăţământul primar şi secundar beneficiază de dotarea necesară desfăşurării în condiţii optime a procesului educativ. Datorită lucrărilor realizate la unităţile de învăţământ – igienizări, reparaţii, modernizări, introducerea centralelor termice, a camerelor video, dotări cu mobilier, material didactic şi aparatură de calcul de ultimă generaţie - procesul instructiv-educativ se desfăşoară în condiţii deosebite, conform standardelor europene.
Direcţii de acţiune
· Construirea, reabilitarea, modernizarea şi dotarea cu echipamente moderne a unităţilor de învăţământ
· Sprijinirea cercetării, dezvoltării tehnologice şi inovării
· Asistenţă tehnică acordată unităţilor de învăţământ care doresc să accesez fonduri europene
· Dezvoltarea unor programe educaţionale care să combine activitatea şcolară cu cea din mediul familial
· Sprijinirea activităţilor extraşcolare artistice
Proiecte propuse
· înfiinţarea, renovarea, extinderea unor spaţii educaţionale (grădiniţe, şcoli, centru scolar multifunctional) în concordanţă cu creşterea populaţiei;
· modernizarea aparaturii tehnice şi creşterea gradului de utilizare a calculatorului şi a internetului în mediul şcolar;
· crearea unui cadru motivant pentru a atrage profesori calificaţi în unităţile şcolare din comuna;
	Pornind de la unul din scopurile invatamantului European si anume cel de asigurare reala a egalitatii sanselor tuturor elevilor, fara discriminare, se distinge necesitatea constructiei unei scoli noi si moderne.
Pe lângă acestea, reprezentanții Inspectoratului Școlar Județean Ilfov reclamă lipsa spațiilor pentru programul “Școală după școală”, lipsa cantinelor școlare și dotarea insuficientă a laboratoarelor de informatică, fapt ce scade atractivitatea învățământului local.
a. Astfel exista deja un proiect in desfasurare “ Centru scolar Multifunctional, comuna Cornetu, jud. Ilfov”, prin asociere cu Consiliul Judetean Ilfov. 
	Constructia va fi amplasata langa Scoala Gimnaziala nr.1 Cornetu 
Intregul ansamblu  a fost gandit pentru a realiza un complex gen Campus, care sa le ofere elevilor conditii europene de studiu.
b. Finalizarea construirii  gradinitei  din zona satului Buda
	Satul Buda este o zona in continua dezvoltare si crestere a numarului locuitorilor si de aceea este nevoie ca autoritatile locale sa  preintampine nevoile acelei zone si sa le asigure unitati scolare si prescolare care sa corespunda nevoilor acelei zone.
	Prezentele proiecte sunt o cale viabila care face posibila rezolvarea unor mari deziderate ale locuitorilor astfel:
· Raspunde cererilor locuitorilor care manifesta un interes deosebit pentru sistemul educational;
· Reduce abandonul scolar care este tot mai accentuat in zonele rurale;
· Atragerea copiilor care fac naveta la alte scoli din Bucuresti unde sunt conditii de invatamant mai bune  si scoli moderne;

III. SPORT ȘI TIMP LIBER
Obiective specifice: 
Crearea unui cadru  favorabil dezvoltarii activităților sportive si recreative

	Activităţile sportive multiple ce se desfăşoară pe teritoriul comunei Cornetu sunt o urmare firească a modului de viaţă şi a promovării la nivel local a ideii de sănătate prin sport.
	La nivelul comunitatii este manifestata explicit nevoia de activitati sportive si socializare prin practicarea exercitiilor fizice. Exista  la nivelul comuniei Cornetu o sala de sport destinata activitatilor de educatie fizica si sport, in concordanta cu  normele in vigoare in domeniu, adaptata la amplasament si la conditiile si nevoile specifice ale comunitatii.

Proiecte propuse
a. CONSTRUIREA UNUI CENTRU SCOLAR MULTIFUNCTIONAL LA SCOALA GIMNAZIALA NR.1 CORNETU
	Pentru a raspunde acestor nevoi, Consiliul local Cornetu s-a asociat cu Consiliul Judetean Ilfov.

IV.SĂNĂTATE

Obiective specifice: 
Imbunataţirea serviciilor medicale oferite populaţiei
Direcţii de acţiune
· Îmbunătăţirea sistemului de finanţare a unităţilor medicale
· Construirea, reabilitarea, modernizarea şi dotarea cu echipamente a unităţilor medicale
· Crearea unui cadru motivant pentru a atrage medici cu înaltă calificare profesională
· Asigurarea unei vieţi sănătoase locuitorilor comunei Cornetu

În localitatea Cornetu există un dispensar uman in care isi desfasoara activitatea 2 cadre medicale specializate pe medicina de familie si 1 cadru medical in domeniul  stomatologic. 
 De asemenea, in comuna Cornetu mai functioneaza inca 2 cabinete stomatologice. 
 Interesul autoritatilor locale nu este manifestat doar catre cabinetele medicale ci si catre farmacii. Pe raza localitatii exista 1 farmacie.  
Satul Buda este singura zona din comuna unde nu exista farmacie.

V.PROTECŢIA MEDIULUI  ÎNCONJURĂTOR
Obiective Specifice: 
Îmbunătăţirea calităţii mediului înconjurător
Protecţia mediului înconjurător 

Directii de actiune:
Implementarea normelor, standardelor şi reglementărilor compatibile cu prevederile Uniunii Europene;
Realizarea facilităţilor de colectare selectivă a deşeurilor
Realizarea închiderii depozitelor de deşeuri neecologice
Realizarea de campanii de conştientizare a populaţiei în ceea ce priveşte colectarea selectivă a deşeurilor, precum şi a normativelor europene cu privire la gestionarea deşeurilor
Realizarea de lucrări specifice de protecţie şi îmbunătăţire a mediului înconjurător
Tranziţia către o economie cu emisii scăzute de dioxid de carbon

Proiecte propuse
- participarea la sesiuni de instruire organizate la nivel judeţean, regional, naţional, internaţional;
- implementarea normelor, standardelor şi reglementărilor compatibile cu prevederile Uniunii Europene
- construirea de puncte de colectare selectivă a deşeurilor;
- construirea de depozite de colectare care să corespundă Directivelor Uniunii Europene în domeniu;
- conştientizarea populaţiei privind colectarea selectivă prin campanii de promovare, editarea de publicaţii;
- urmărirea staţiilor de închidere etapizată a depozitelor de deşeuri neecologice;
- amenajarea unor noi parcuri publice, precum și întreținerea și modernizarea celor existente.

1. Gestionarea deşeurilor

În comuna Cornetu reziduurile sunt colectate de firma SC RER ECOLOGIC REBU SA.
 Este necesară o dezvoltare a serviciului de salubritate prin promovarea colectării selective şi reciclarea deşeurilor în vederea reducerii cantităţii de deşeuri depozitate. 
 Astfel comuna Cornetu s-a inscris in „Asociaţia de Dezvoltare Intercomunitară pentru Gestionarea Integrată a Deșeurilor Ilfov" constituită în scopul organizării, reglementării, finanţării, exploatării, monitorizării şi gestionării în comun a serviciului de salubrizare a localităţilor pe raza de competenţă a unităţilor administrativ-teritoriale memebre,  din jud Ilfov, precum şi realizarea în comun a unor proiecte de investiţii publice de interes zonal sau regional, destinate înfiinţării, modernizării şi/sau dezvoltării, după caz, a sistemelor de utilităţi publice aferente Serviciului pe baza strategiei de dezvoltare a acestuia, inclusiv a Proiectului “Sistem Integrat de Gestionare a Deșeurilor pentru județul Ilfov.
Scopul îl constituie promovarea şi reprezentarea intereselor unităţilor administrativ teritoriale membre, în legătură cu:
a) înfiinţarea, organizarea, coordonarea, reglementarea, finanţarea, monitorizarea şi controlul furnizării/prestării serviciilor publice comunitare de salubrizare a localităţilor,
b) administrarea şi exploatarea în comun a sistemelor de utilităţi publice aferente serviciilor publice comunitare de salubrizare a localităţilor;
realizarea în comun a proiectelor de investiţii publice pentru înființarea sau crearea, reabilitarea modernizarea  şi dezvoltarea infrastructurii tehnico-edilitare aferente serviciilor publice comunitare de salubrizare și a sistemelor de utilităţi publice aferente
	Scopul înfiinţării Asociaţiei "Asociaţia de Dezvoltare Intercomunitară pentru Gestionarea Integrată a Deșeurilor Ilfov" reprezintă îmbunătăţirea Serviciilor, prin asigurarea calităţii acestora la tarife acceptabile pentru populaţie, precum şi prin dezvoltarea capacităţii de a atrage fonduri nerambursabile necesare pentru finanţarea investiţiilor în Servicii.

VI.CULTURĂ ,  CULTE si PROTECTIE SOCIALA
Obiective specifice: 
Crearea unui cadru institutional favorabil dezvoltarii activităților culturale
Promovarea dialogului interconfesional 

Direcţii de acţiune
Identificarea şi conservarea patrimoniului cultural local
Realizarea accesului la informare stiinţifică, legislativă şi culturală
Sprijinirea tinerelor talente culturale şi artistice
Iniţierea şi sustinerea turismului cultural religios

Proiecte propuse
· reabilitarea unor monumente culturale şi facilitarea accesului vizitatorilor;
· dezvoltarea bibliotecii publice, creşterea numărului de volume, informatizarea evidenţei acestora, introducerea sa în circuitul electronic al bibliotecilor din România;
· sprijinirea principalelor acţiuni, programe şi proiecte culturale de interes local, judetean şi naţional realizate în perteneriat cu operatorii culturali, instituţiile publice de cultură şi ONG-uri;
· iniţierea, pe lânga asezamintele culturale comunale, a unor programe de educaţie culturală intergeneraţii – batrâni-tineri – de prezentare a istoriei tarii şi a veteranilor de razboi ;
VII.ADMINISTRAŢIA PUBLICĂ

Obiectiv specific: eficientizarea administraţiei publice pentru beneficiul socio - economic al comunei
· Direcţii de acţiune
· Creşterea eficienţei şi calităţii activităţii de relaţii publice cu accent pe soluţionarea petiţiilor şi reclamaţiilor;
· Dezvoltarea serviilor de tip e-administraţie prin crearea unui portal unic de acces la serviciile publice electronice
· Realizarea de proiecte de dezvoltare cu finanţare europeană
· Creşterea eficienţei şi calităţii activităţii institutiei rezolvarea deficientelor de spatiu actuale
· Cresterea capacitatii de stocare a documentelor arhivate pentru a putea fi respectate prevederile legale


Proiecte propuse
- înființarea unui Grup de Acțiune Locală, în parteneriat cu reprezentanți ai mediului privat;
- infiintarea unei Asociatii  de Dezvltare Interregionala in vederea dezvoltarii economice si sociale
- participarea în cadrului programului judeţean de informatizarea a administraţiei publice;
- implementarea unui program de management al calităţii în administraţia publică
- initierea unor programe de capturare si sterilizare a cainilor
Deja se afla in elaborare mai multe proiecte in atingerea obiectivelor propuse

1. Se intentioneaza  amenajarea unei  „Case  a  căsătoriilor" in comuna Cornetu, judetul  Ilfov”, care are ca scop:
· Rezolvarea deficientelor de spatiu actuale
· Cresterea rolului familiei in societate
· Cresterea accesului la servicii publice locale moderne
· Dezvoltarea durabila a localitatii
· Cresterea accesului la servicii publice locale modern
·  

2. Se lucreaza de asemenea la un proiect mare privind capturarea, sterilizarea si ducerea in adapost a cainilor fara stapan, proiect ce va aduce multiple beneficii locuitorilor comunei:
· Imbunatatirea conditiilor de viata ale cetatenilor;
· Protectia cetatenilor cat si a animalelor;
· Satisfacerea cerintelor si nevoilor cetatenilor cu privire la disconfortul produs de cainii fara stapan
· Asigurarea unui centru (adapost de gestionare a cainilor fara stapan)
· Protectia mediului inconjurator

Implementarea cu succes a Strategiei de Dezvoltare Durabilă presupune implicarea activă a tuturor factorilor interesați de progresul economic şi social al comunei Cornetu: instituţii publice, organizaţii, asociaţii, investitori şi cetățeni ai județului.
Adoptarea strategiei reprezintă un prim pas în demersul de continuare a dezvoltării durabile a comunei, implementarea acesteia fiind condiționată de existența unor mecanisme de implementare, monitorizare și evaluare definite clar și transparent.

Planul de acțiuni în vederea implementării strategiei

Pentru a asigura o monitorizare coerentă a strategiei, este obligatoriu ca obiectivele strategice ale acesteia să fie translatate în indicatori de rezultat cu ținte aferente. Intervențiile propuse pentru implementarea strategiei vor avea definiți indicatori de realizare.
Pentru a putea aprecia în ce măsură obiectivele strategice sunt atinse și strategia este eficientă, este definit un sistem integrat de indicatori de realizare și rezultat, prin intermediul căruia structura responsabilă de implementarea strategiei să poată evalua permanent progresul înregistrat în implementarea strategiei, să își dimensioneze constant resursele necesare și să acționeze în direcția creșterii eficienței utilizării acestora.

[bookmark: _Toc57789561][bookmark: _Toc57789743]Evaluarea și monitorizarea strategiei
Pentru a urmări gradul de îndeplinire a obiectivelor stabilite în cadrul Strategiei de Dezvoltare Durabilă a Comunei Cornetu, este necesară o monitorizare permanentă și o evaluare periodică a rezultatelor acțiunilor întreprinse.
Lista intervențiilor propuse (portofoliul de proiecte) este stabilită pentru orizontul de timp 2022 – 2027, proiectele având durate diferite în timp, ceea ce înseamnă că și obiectivele stabilite vor putea fi atinse treptat, pe baza unui Plan de acțiune anual.

